Suchinthana/si-wikipedia huggingface dataset:
ධම්ම ජාගොඩ

ධම්ම ජාගොඩ (ඉංග්‍රීසි: Dhamma Jagoda) යනු  සිංහල වේදිකාවේ නළුවකු, නාට්‍ය නිෂ්පාදකවරයකු හා රංග ශිල්ප ශාලිකා ප්‍රධානියකු, ජන නාට්‍ය පර්යේෂකයකු, නාඩගම් ගී ගායකයකු වෙයි.

ජීවන සටහන් 
හික්කඩුවේ උපත ලද ඔහු මහින්ද විද්‍යාලය ගාල්ල සහ කොළඹ නාලන්දා විද්‍යාලයයේ ආදි සිසුවෙකි .

ආශ්‍රිත
 ධම්ම ජාගොඩගේ ඉංග්‍රීසි විකිපීඩියා පිටුව

 කොළඹ නාලන්දා විද්‍යාලයයේ ආදි සිසු කලා කරුවන් 

 ධම්ම ජාගොඩ යළි කියවීම

 වේදිකාවේ පෙළහර පෑ ධම්ම ජාගොඩ

 ධම්ම ජාගොඩ දේශපාලන ටෙලි නාට්‍යකරුවා

    
චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
තිලක් අබේසිංහ

තිලක් අබේසිංහ (ඉංග්‍රීසි: Thilak Abeysinghe) යනු  සිංහල වේදිකාවේ, සම්මානලාභී මූර්ති ශිල්පියෙකි. චිත්‍රපට අධ්‍යක්ෂක, ප්‍රවීණ චිත්‍රපට වර්ණ සංකලන ශිල්පිද විය.

ජීවන සටහන් 
පානදුර උපත ලද තිලක් අබේසිංහ කොළඹ නාලන්දා විද්‍යාලයයේ ආදි සිසුවෙකි. තිලක්  මිලාන් සරසවියේ උපාධිධරයකුද වෙයි.

ආශ්‍රිත
 සුද්දන් වගා කළ කලා කෙත

 සිංහල චිත්‍රපට නාමාවලිය ආදරෙයි මං

 එදා මෙදා තිරගත වූ සිංහල චිත්‍රපට පිළිබඳ සවිස්තරාත්මක තොරතුරු ඇතුළත් ලිපිපෙළ

 කොළඹ නාලන්දා විද්‍යාලයයේ ආදි සිසු කලා කරුවන් 

    
චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
ජී. ඩී. එල්. පෙරේරා

ජී. ඩී. එල්. පෙරේරා (ඉංග්‍රීසි: Gonaduwahandunge Don Lakshman Perera or G. D. L. Perera) යනු  ප්‍රවීන චිත්‍රපට අධ්‍යක්ෂකවරයෙකි. 

ජී. ඩී. එල්. පෙරේරා  කොළඹ නාලන්දා විද්‍යාලයයේ ආදි සිසුවෙකි.

ආශ්‍රිත
  ජී. ඩී. එල්. පෙරේරාගේ ඉංග්‍රීසි විකිපීඩියා පිටුව

 කොළඹ නාලන්දා විද්‍යාලයයේ ආදි සිසු කලා කරුවන්

 Man of ‘a thousand thoughts’ G D L Perera’s creations on show at Punchi Theatre in October

  
චරිත කතා
ශ්‍රී ලාංකිකයෝ
ආදි නාලන්දියයෝ
ශ්‍රී ලාංකික බෞද්ධයෝ
ලාංකික සිංහලයෝ
විරාජ් වික්‍රමනායක

ගරු විරාජ් වික්‍රමනායක (තවද විරාජ් චතුරංග ඩයස් වික්‍රමනායක) (ඉංග්‍රීසි: Viraj Wickramanayeke also Viraj Chathuranga Dias Wickramanayeke ) ශ්‍රී ජයවර්ධනපුර කෝට්ටේ මහ නගර සභාවහි නාගරික මන්ත්‍රී වරයෙකි. ඔහු ශ්‍රී ලංකා පොදුජන පෙරමුණ අංක 17, නුගේගොඩ, නැගෙනහිර නියෝජනය කරයි.

ජීවන සටහන්

ජනප්‍රිය ව්‍යාපාරිකයෙකු ද වන ඔහු Mr කොත්තු සහ Colombo fresh fruits pvt ltd යන ආයතනවල හිමිකරුවා ද වනවා. මීට අමතරව ඔහු ටෙලිනාට්‍ය නළුවෙකුද වෙයි.

ශ්‍රී ලංකා සැහැල්ලු පන්දු ක්‍රිකට් සම්මේලනයේ උතුරු කොළඹ ශාඛාවේ සභාපති 

මෙතුමා  කොළඹ නාලන්දා විද්‍යාලයයේ ආදි සිසුවෙකි.

ආශ්‍රිත
 මහනගර සභා මන්ත්‍රීන් 

 TN ලේ දන්දීමේ කඳවුරට විශාල පිරිසක්

 අපි හදමු අපේ රට

 කොළඹ නාලන්දා විද්‍යාලයයේ ආදි සිසු දේශපාලනඥයින්

  
චරිත කතා
ශ්‍රී ලාංකිකයෝ
ලංකික දේශපාලනඥයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
ක්ලෝඩ් ජොසෙෆ්

ක්ලෝඩ් ජොසෙෆ් යනු හෙයිෂියානු දේශපාලනඥයෙක් වන අතර, 2021 අප්‍රේල් 14 වන දින සිට හෙයිටි රාජ්‍යයෙහි අන්තරවාර අග්‍රාමාත්‍යවරයා විය. 2021 ජූලි 7 දින සිදුවූ ජනාධිපති ජොවනෙල් මොයිස්ගේ ඝාතනයෙන් පසුව , අන්තරවාර අගමැතිවරයා ලෙසින් ඔහු රටෙහි නිල බලයෙන්  දේශපාලන නායකයා වුවද ඔහුගේ නිල තත්ත්වය නෛතික වශයෙන් පැහැදිලි නොවෙයි.

ජනාධිපති ධූරය සඳහා ඔහුගේ හිමිකම් පෑම,  ජොවනෙල් මොයිස් වෙනුවට හෙයිෂියානු සෙනෙට් මන්ත්‍රීවරු අට දෙනෙකු විසින් පත් කෙරෙුණු ජොසෙෆ් ලැම්බර්ට් විසින්ද විතර්කයකට ලක් කර ඇත. 2021 හෙයිෂියානු මහා මැතිවරණය පවත්වා කෙළවර වන තුරු හෙයිටි රාජ්‍යයට නායකත්වය සැපයීමට ජොසෙෆ් දැනට ස්ථාපිත වී ඇත. විදේශ කටයුතු සහ ආගමික ඇදහිලි පිළිබඳ අමාත්‍යවරයා ලෙසින්ද 2020 මාර්තු 4 දින සිට ජොසෙෆ් සේවය කරයි.

මුල් දිවිය සහ අධ්‍යාපනය 
නිව්යෝර්ක් නගරයෙහි ද නිව් ස්කූල් වෙතින් පිරිනැමුණු ජන ප්‍රතිපත්තිය පිළිබඳ ආචාර්ය උපාධියකට ජොසෙෆ් හිමිකම් කියන අතර, එක්සත් ජනපදයෙහි විශ්වවිද්‍යාල මහාචාර්යවරයෙක් වශයෙන් ඔහු සේවය කර ඇත.  කනටිකට් විශ්වවිද්‍යාලයෙහි සහ  ලෝං අයිලන්ඩ් විශ්වවිද්‍යාලයෙහි ඔහු උගන්වා ඇත.

2020  මාර්තු 4 දිනදී, අග්‍රාමාත්‍ය  ජොසෙෆ් ජවුත්ගේ රජයෙහි විදේශ කටයුතු අමාත්‍යවරයා ලෙසින් ඔහු පත්විය.

හෙයිටි රාජ්‍යයෙහි වැඩබලන අග්‍රාමාත්‍යවරයා 
ජවුත්ගේ ඉල්ලා අස්වීමෙන් පසුව, ජනාධිපති ජොවනෙල් මොයිස් විසින් 2021 අප්‍රේල් 14 දිනදී ඔහු අන්තරවාර අගමැති ලෙසින් පත් කෙරිණි. ජොසෙෆ්ගේ තනතුරෙහි අනුප්‍රාප්තිකයා ලෙසින් ඒරියල් හෙන්රි පත්වීමට නියමිතව තිබුණි.

හෙයිටි රාජ්‍යයෙහි වැඩබලන ජනාධිපතිවරයා 
2021 ජූලි 7 දිනදී, පෙටියොන්-විල්ලාහී  ඔවුන්ගේ  නිවහනට එල්ලවූ ප්‍රහාරයකින් ජනාධිපති මොයිස් ඝාතනය කෙරුණු අතර පළමු ආර්යාව මැස්ටින් මොයිස් ප්‍රහාරයෙහිදී තුවාල ලද්දීය. රජයෙහි දේශපාලන පාලනය ජොසෙෆ් විසින් නතු කර ගත් අතර, ප්‍රහාරය පිළිබඳ වගකීම "සමහරුන් ස්පාඤ්ඤ සහ ඉංග්‍රීසි බස කථා කල නොහඳුනාගත් පුද්ගලයින් කණ්ඩායමක් වෙත" පැවරීය. වර්තමානයෙහි, ජොසෙෆ් පවසන්නේ රට තමාගේ පාලනය යටතේ පවතින බවයි. ජනාධිපතිධූරය සඳහා නෛතික අනුප්‍රාප්තිය පැහැදිලි ලෙසින් සිදුවී නැත.

හෙයිටි රාජ්‍යය සඳහා එක්සත් ජාතීන්ගේ විශේෂ තානාපති, හෙලන් ලා ලිමේ, 2021 ජූලි 8 දිනදී පැවසුවේ, මෙම වසරෙහි අග මැතිවරණයක් පැවැත්වෙන තුරු ජොසෙෆ් විසින් හෙයිටි රාජ්‍යය සඳහා නායකත්වය සපයනු ලබන අතර, මොයිස්ගේ ඝාතනයට පසු මෙම කාලසීමාවෙහිදී සියළු පාර්ශවයන්   තම මතභේදයන් පසෙක ලිය යුතු බවයි.

ආශ්‍රිත

|-

21වන-සියවසෙහි හෙයිෂියානු දේශපාලනඥයෝ
හෙයිටි රාජ්‍යයෙහි විදේශ කටයුතු ඇමතිවරු
ජීවත්වන ජනයා
හෙයිටි රාජ්‍යයෙහි ජනාධිපතිවරු
හෙයිටි රාජ්‍යයෙහි අග්‍රාමාත්‍යවරු
උපන් අවුරුද්ද නොදක්වා ඇත (ජීවත්වන ජනයා)
ශ්‍රී සුමංගල මහා විද්‍යාලය, අංකොක්කාවල

ශ්‍රී සුමංගල මහා විද්‍යාලය අංකොක්කාවල,ගාල්ල
 1 වසරේ සිට 11 දක්වා පන්ති පැවැත්වෙන මෙම විද්‍යාලයෙහි ළමුන් 130ක් පමණ ඉගෙනුම ලබන අතර ගුරු මණ්ඩලය 20ක් පමණ වේ ගාල්ල නගරයට කිලෝමීටර් 12 ක් පමණ දුරින් මෙම විද්‍යාලය පිහිටා ඇත.
2021 යුරෝපියානු ජලගැලුම්

2021 යුරෝපියානු ජලගැලුම් යනු 2021 ජූලි 14 දින ඇරඹි තවමත් පවතින තදබල ජලගැල්ම මාලාවකි. ප්‍රධාන වශයෙන් ජර්මනියෙහි, ලක්සම්බර්ග්, සහ නෙදර්ලන්තයෙහි සහ බෙල්ජියමෙහි  ගංගා ද්‍රෝණි කිහිපයක් මෙහි බලපෑමට නතු වී ඇත. ජර්මනිය තුලදී හානිය අති දරුණු වන අතර අවම වශයෙන් ජනයා 120 දෙනෙක් මිය ගොස් ඇස්තමේන්තුගත 1,300  දෙනෙක් ජූලි 16 දින සිට ආ ගිය අතක් නැත.

වැස්ස
2021 ජූලි 14 දින බටහිර යුරෝපයෙහි වාර්තාගත මහ වැසි ඇදහැලීම සමගම බෙල්ජියමෙහි, ජර්මනියෙහි, නෙදර්ලන්තයෙහි සහ ස්විට්සර්ලන්තයෙහි, ගංගා බොහෝමයක ඉවුරු බිඳීමත් සමගම ජලගැලීම් ඇති විය.

ගෝලීය දේශගුණ විපර්යාසයට සම්බන්ධය 

ජලගැලීම් වලින් පසුව,  ලෝක කාලගුණවිද්‍යා සංවිධානයෙහි ප්‍රකාශකයෙක් ඉල්ලා සිටියේ දේශගුණ විපර්යාසයට එරෙහිව තවදුරටත් ක්‍රියාත්මක විය යුතු බවයි.

ආශ්‍රිත

2021 ජලගැලීම්
2021 වස‌රෙහිදී ලක්සම්බර්ග්
බෙල්ජියමෙහි ජලගැලීම්
 ජර්මනියෙහි ජලගැලීම්
ඉතාලියෙහි ජලගැලීම්
නෙදර්ලන්තයෙහි ජලගැලීම්
ස්විට්සර්ලන්තයෙහි ජලගැලීම්
මෝටූ ප්‍රෝප්‍රියෝ

නීති භාෂිතයෙහි, මෝටූ ප්‍රෝප්‍රියෝ ( "තමන්ගේම අභිප්‍රාය පරිදී" සඳහා ලතින් වචනය) වෙතින් විස්තර කෙරෙන්නේ, වෙනත් පාර්ශවයක් වෙතින් ඉද්රිපත් වන විධිමත් ඉල්ලීමක් නොමැතිවම සිදුකෙරෙන නිල ක්‍රියාවකි. සමහරක් බල ක්ෂේත්‍රයන් විසින් මෙම සංකල්පය සඳහාම  සුව ස්පොන්ට යන පදය භාවිතා කෙරෙයි.

කතෝලික ශාසන නීතියෙහි, මෙයින් අදහස් වන්නේ, එතුමන්ගේ මුල් අදහස අනුවම සහ එතුමන් විසින් පුද්ගලික ලෙසින් අත්සන් තබා පාප්වහන්සේ විසින් නිකුත් කෙරෙන ලියැවිල්ලකි.  මෙවැනි ලියැවිල්ලක් සම්පූර්ණ සභාවට හෝ, එහි කොටසකට හෝ, කිසියම් පුද්ගලයන්ට හෝ නිකුත් කීරීම සිදු විය හැක. එය නිකුත් කිරීමෙහිදී දෙනු ලබන හේතූන් සාවද්‍ය හෝ වංචනික හෝ වීම සාමාන්‍යයෙන් ලියවිල්ලක් නිර්බල කිරීමට හේතු විය හැකි වුවද,   මෝටූ ප්‍රෝප්‍රියෝ ලෙසින් නිකුත් කල ලියවිල්ලක් එවැනි තත්ත්වයක් යටතේ වුවද බල රහිත නොවෙයි. එහි නීතික භාවය රඳා පවතින්නේ පාප්වහන්සේ විසින් එතුමන්ගේ තනි අභිප්‍රාය මත නිකුත් කිරීම මත පමණක් වන අතර දෙනු ලබන හේතූන් මත නොවෙයි.

1484 වසරෙහිදී පළමුවන මෝටූ ප්‍රෝප්‍රියෝ බලාත්මක ‌කෙරුණේ අටවන ඉනසන්ට් පාප්වහන්සේ විසිනි. විශේෂයෙන් ආයතන සංස්ථාපනය කිරීමෙහිදී, නීතිය හෝ විධිවිධානයන්හී සුළු වෙනස්කම් කිරීමෙහි සහ, පුද්ගලයින්ට හෝ ආයතනයන්ට අනුග්‍රහනයන් දැක්වීමෙහිදී  පාප්වහන්සේගේ අධිකාරි නියෝගයෙහි සාමාන්‍ය ආකාරය ලෙසින් එය දිගටම භාවිතා වෙයි. එතුමන්ගේ සුදතුම් තනතුරෙහි පළමු වසර හත තුලදී, ෆ්‍රැන්සිස් පාප්වහන්සේ විසින් මෝටූ ප්‍රෝප්‍රියෝ ආඥාවන් 34 ක් නිකුත් කර ඇති අතර, එයින් බොහෝමයක් සභාවෙහි විධිවිධාන ප්‍රතිසංස්කරණය කිරීම සඳහා වෙයි.
සෙට්මන්

සෙට්මන් වෙත යොමු විය හැක්කේ:

 සෙට්මන් පවුල සඳුදා දක්වා සිදු වූ දේ
 පීටර් සෙට්මන් (උපත 1969), ස්වීඩන් නළුවෙක්, විකට නළුවෙක්, රූපවාහිනී ඉදිරිපත් කරන්නෙක්, තිර රචකයෙක් සහ රූපවාහිනී නිෂ්පාදකයෙක්
 
Surnames
ශ්‍රී විද්‍යාව

ශ්‍රී විද්‍යාව (සංස්කෘත: श्रीविद्या) යනු ත්‍රිපුර සුන්දරී දේවිය ප්‍රමුඛ කොට පවතින අර්ධ තාන්ත්‍රික හින්දු උපාසන පද්ධතියකි.  පුළුල් සාහිත්‍යයක් සහිත මෙම විද්‍යාව තුළ බෞතික සහ ආධ්‍යාත්මික සමෘද්ධිය යන අංශ දෙක කෙරෙහිම අවධානය යොමු කෙරේ. ප්‍රධාන වශයෙන් ශක්තී ධර්මය තුළ දී දේවීය උත්තරීතර වන අතර  ඇයගේ සත්තාව සමස්ථ විශ්වය ඉක්මවා යයි. ශ්‍රී විද්‍යාව සාධනා කිරීමේ මූලික පරමාර්ථය වන්නේ මනුෂ්‍යයා තුල පවතින ඇයගේ ශක්තිය අවබෝධ කරගනිමින් එය අවධි කිරීමයි. ඇයව අවබෝධ කරගැනිමේ මෙම දැනුම් පද්ධතිය ගුරුවරයාගේ සිට ඔහුගේ ශිෂ්‍යයාට ශික්ෂා මාර්ගයෙන් ලබා දෙනු ලැබේ. ශ්‍රී විද්‍යාවේ සමහර ආකාර ආදි ශංකරගේ අද්වෛත දර්ශනයට පටහැනි වුවද, ඉන්දියාවේ සමහර ප්‍රදේශවල, එය ආදි ශංකරට පෙර පැවති අද්වෛත ධර්මයන්ගෙන් ආරම්භ වූ බව විශ්වාස කෙරේ. 

ත්‍රිපුර සුන්දරී දේවිය වන්දනා කරනු ලබන්නේ ත්‍රිකෝණ නවයකින් සමන්විත අද්භූත මණ්ඩලයක් වන ශ්‍රී යන්ත්‍ර මණ්ඩලය ඔස්සේය. මේරු චක්‍රය යනු පාෂාණ ස්ඵටික හෝ ලෝහ වලින් සාදා ඇති මෙහි ත්‍රිමාන ආකාරයකි. මන්ත්‍ර දෙවියන්ගේ, ගුරුගේ සහ ආරම්භයේ එකමුතුව හෝ ශබ්ද අක්ෂරය හෙළි කරන බව විශ්වාස කෙරේ. ආධුනිකයන්ට දෙන පළමු මන්ත්‍රය බාල ත්‍රිපුර සුන්දරී මන්ත්‍රයයි. මෙහිදී දෙවඟන කුඩා දරුවෙකු ලෙස දර්ශනය වේ. මීළඟ මට්ටමේ මන්ත්‍රය වන්නේ අකුරු පහළොවකින් යුත් පංචදශී හෙවත් පංචදශාක්‍ෂරී මන්ත්‍රයයි. උසස්ම මන්ත්‍රය වන්නේ අකුරු දහසයකින් යුත් ෂෝඩසි හෝ ෂෝඩශාක්‍ෂරී මන්ත්‍රයයි.

ප්‍රධාන ග්‍රන්ථයන් 

 ත්‍රිපුරා රහස්‍ය
 සෞන්දර්යය ලහරී
 ලලිතොපාඛ්‍යාන
 ප්‍රපංචසාර

ආශ්‍රේයයන්
සිංගර් කුසලානය 1996

සිංගර් වර්ල්ඩ් සීරීස් යනු 1996 අගෝස්තු 26 සිට සැප්තැම්බර් 7 දක්වා ශ්‍රී ලංකාවේ පැවති චතුරස්‍රාකාර එක්දින ක්‍රිකට් තරගාවලියකි. එයට සිම්බාබ්වේ, ඕස්ට්‍රේලියාව, ඉන්දියාව සහ සත්කාරක ශ්‍රී ලංකාව යන ජාතික ක්‍රිකට් කණ්ඩායම් ඇතුළත් විය. අවසන් තරඟයේදී ඕස්ට්‍රේලියාව පරාජය කළ ශ්‍රී ලංකාව විසින් තරගාවලිය ජය ගන්නා ලදී.

පසුබිම 
සිංගර් වර්ල්ඩ් සීරීස් යනු 1996 ක්‍රිකට් ලෝක කුසලානයෙන් පසුව ශ්‍රී ලංකාවේ පැවැත්වූ පළමු කණ්ඩායම් කිහිපයක් සහභාගී වන ක්‍රිකට් තරඟාවලියයි. ආරක්ෂක තර්ජන නිසා ශ්‍රී ලංකාවේ පැවති සිවිල් යුද්ධය දක්වා සහ අනාගත ත්‍රස්තවාදී ප්‍රහාර හේතුවෙන් නියමිත තරගය සඳහා ශ්‍රී ලංකාවේ සංචාරයක නිරත වීමට ප්‍රතික්ෂේප කිරීමට ඕස්ට්‍රේලියාව පියවර ගත්හ. මෙවර ඕස්ට්‍රේලියාව දැඩි ආරක්ෂක විධිවිධාන මධ්‍යයේ සහභාගී වීමට එකඟ විය. 1996 ලෝක කුසලාන ජයග්‍රහණයෙන් පසුව, ශ්‍රී ලංකාවේ පැහැදිලි ප්‍රියතමයන් බවට ඕස්ට්‍රේලියානු කණ්ඩායම පත්විය. ඔවුන් වඩාත්ම බරපතල අභියෝගකයා ලෙස සැලකේ. සිම්බාබ්වේ හි අරගලකාරී, දුර්වල ක්‍රියාකාරිත්වය නිසා ඔවුන් බරපතල තරඟකරුවන් බවට පත් නොවීය. ඉන්දීය කණ්ඩායම එක්දින තරගාවලියේ පරාජයන් සහ ඔවුන්ගේ එංගලන්ත සංචාරයේ දුර්වලතා පෙන්නුම් කර ඇති අතර, එමඟින් කණ්ඩායමේ නායක මොහොමඩ් අෂරුදින් වෙනුවට ඔහුගේ නියෝජ්‍ය නායක සචින් තෙන්ඩුල්කාර් නායකයා ලෙස පත් කරනු ලැබීය . සිංගර් වර්ල්ඩ් සීරීස් යනු ජාතික කණ්ඩායමට නායකත්වය දෙන තෙන්ඩුල්කාර්ගේ පළමු එක්දින තරගාවලියයි.

සංචිත 

සංචාරය කරන කණ්ඩායම් තුනටම නව නායකයින් සිටි අතර ප්‍රවීණ අර්ජුන රණතුංගගේ නායකත්වය යටතේ ලෝක කුසලානය දිනාගත් කණ්ඩායම ශ්‍රී ලංකාව බොහෝ දුරට රඳවා ගෙන ඇත. ඔවුන්ගේ ක්‍රීඩකයන් 14 දෙනාගේ සංචිතය බොහෝ දුරට ලෝක කුසලානයට හිමිකම් කියූ කණ්ඩායමට වඩා වෙනස් නොවීය. සචින් තෙන්ඩුල්කාර්ගේ නායකත්වය යටතේ ඉන්දියාව ක්‍රීඩකයින් 14 දෙනෙකුගෙන් යුත් සංචිතයක් නම් කර තිබුණි. එයට ආරම්භක පිතිකරුවන් දෙදෙනෙකු ඇතුළත් විය: වේග පන්දු යවන්නා ඩේවිඩ් ජොන්සන් සහ පිට දඟ පන්දු යවන ක්‍රීඩක සුනිල් ජෝෂි සංචිතයේ පුහුණුකරු ලෙස කටයුතු කළේ විශ්‍රාමික ඉන්දීය වේග පන්දු යවන ක්‍රීඩක මදන් ලාල් විසිනි. මාර්ක් ටේලර්ගේ පිටුපසට ඇති වූ ආබාධය හේතුවෙන් කඩුලු රකින්නා වන ඉයන් හීලි ඕස්ට්‍රේලියාවේ ක්‍රීඩකයින් 13 දෙනෙකුගෙන් යුත් සංචිතයේ නායකයා ලෙස වැඩ භාරගත් අතර එයට ආරම්භක වේග පන්දු යවන ක්‍රීඩක ජේසන් ගිලෙස්පී, දඟ පන්දු යවන ක්‍රීඩක බ්‍රැඩ් හොග් සහ පිතිකරු ඩැරන් ලේමන් ඇතුළත් විය. සිම්බාබ්වේ ක්‍රීඩකයින් 16 දෙනාගේ සංචිතයට නායකත්වය දුන්නේ ඇන්ඩි ෆ්ලවර්ගෙන් පසුව පැමිණි නව නායක ඇලිස්ටෙයාර් කැම්බල් විසිනි.

ලකුණු වගුව 
තරඟාවලිය රවුන්ඩ් රොබින් ආකෘතියකින් සංවිධානය කරන ලද අතර සෑම කණ්ඩායමක්ම එක් වරක් එකිනෙකා සමඟ ක්‍රීඩා කළහ.

තරග

අවසාන තරගය

වාර්තා සහ සම්මාන 
ශ්‍රී ලංකාවේ උප නායක අරවින්ද ද සිල්වා සිය කඩුල්ල අහිමි නොවී ඉනිම 4 කදී ලකුණු 334 ක් රැස් කළ අතර තරගාවලියේ ක්‍රීඩකයාට හිමි සම්මානය දිනා ගත්තේය. උපුල් චන්දන හා ඕස්ට්‍රේලියානු වේග පන්දු යවන ක්‍රීඩක ග්ලෙන් මැක්ග්‍රාත් යන පන්දු යවන්නන් දෙදෙනාම කඩුලු 7 බැගින් දවාගත් අතර චන්දන තරග 3 කට හා මැක්ග්‍රාත් තරග 4 කට ක්‍රීඩා කලේය.

යොමුව

බාහිර සබැඳි 

 තරඟාවලිය නිවහන ESPN Cricinfo
සෞන්දර්ය ලහරී

සෞන්දර්ය ලහරී (    )යනු ආදි ශංකර විසින්  සංස්කෘත භාෂාවෙන් රචිත ප්‍රසිද්ධ සාහිත්‍ය කෘතියකි.  එහි අර්ථය වන්නේ “සුන්දරත්වයේ රැළි” යන්නයි.  ඇතැමුන් විශ්වාස කරන්නේ "ආනන්ද ලහරි" නම් මෙහි පළමු කොටස මේරූ කන්ද මත ගනේෂා විසින්ම රචනා කොට ඇති බවයි. මෙහි ත්‍රිපුර සුන්දරී දේවියගේ අලංකාරය, කරුණාව සහ විශිෂ්ටත්වය වර්ණනා කරයි.

ඉතිහාසය 
සෞන්දර්ය ලහරි රචනා කළේ කාශ්මීරයේ ය.

කොටස් දෙක 
වරෙක ශිව හා පාර්වතී දේවිය වන්දනාමාන කිරීම සඳහා ආදි ශංකර කෛලාශය වෙත ගිය බව කියනු ලැබේ. එහිදී, ශිව දෙවියන් ඔහුට ත්‍යාගයක් ලෙස දේවියගේ විවිධ පැතිකඩයන් විස්තර කරන ස්ලෝක 100 ක් අඩංගු අත්පිටපතක් ලබා දුන්නේය. කයිලාෂ් නැරඹීමෙන් පසු ශංකාර ආපසු යමින් සිටියදී නන්දි ඔහුව මඟදී නතර කළේය. ඔහු අත් පිටපත උදුරාගෙන එය දෙකට ඉරා, එක් කොටසක් ගෙන අනෙක් කොටස ශංකරට දුන්නේය. ශංකරාචාර්‍ය ශිව වෙත දිව ගොස් සිද්ධිය ඔහුට විස්තර කළේය.  සිනහා පහළ කෙරූ ශිව දෙවියන් ශ්ලෝක 100න්  41ක් ඔහුට නැවත ලබාදී ඉතිරි ශ්ලෝකකිර්න් තමාගේ වචනයෙන් දේවිය ප්‍රශංසා කරන ලෙස පැවසීය. ඒ අනුව ශ්ලෝක 1-41 දක්වා තිබෙන්නේ ශිව දෙවියන්ගේ නිර්මාණය වන අතර එහි ශිව හා ශක්ති අතර සම්බන්ධයා හා ඒ ආශ්‍රිත සංසිද්ධිවල අද්භූත අත්දැකීම් විස්තර කරනු ලැබේ. ඇත්ත වශයෙන්ම, පළමුවන ශ්ලෝකය වන්නේද ශිව ශක්තිය සමඟ එක්සත් වූ විට පමණක් ඔහුට නිර්මාණය කිරීමේ බලය ලැබෙන බව ප්‍රකාශ කිරීමෙනි.

ඉතිරි ශ්ලෝක 42-100 ආදි ශංකර විසින් රචනා කර ඇති අතර එහි ප්‍රධාන වශයෙන් අවධානය යොමු කරන්නේ දේවියගේ ස්වරුපය කෙරෙහි ය. සියලුම ශ්ලෝක 100 සාමූහිකව 'සෞන්දර්ය ලහරී' ලෙස හැඳින්වේ. මෙය කාව්‍ය ග්‍රන්ථයක් නොව තන්ත්‍රයකි. සෑම ශ්ලෝකයකින්ම එයට ආදාල පූජා සිදු කිරීම සහ යන්ත්‍රය බැගින් සඳහන් කොට ඇත. බොහෝ අර්ථකථන හා විවරණ ඇතත්, ඒවායින් හොඳම ඒවා වන්නේ යන්ත්‍රය සමඟ වචනයෙන් වචනයට පරිවර්තන කරමින් භක්තිය වඩවා ගන්නා අකාරය සඳහන් ඒවාය.

කුණ්ඩලිනී සංකල්පය 

පළමු ශ්ලෝක 41 මගින් දේවියගේ අභ්‍යන්තර නමස්කාරය පිළිබඳ සවිස්තරාත්මක විස්තරයක් ආවරණය කරයි. එය කුණ්ඩලිනිය, ශ්‍රී චක්‍රය ආදිය ක්‍රමානුකූලව නිරූපණය කිරීමෙන් සමන්විත වේ.  මෙය උත්තරීතර යථාර්ථය වන ද්විත්ව නොවන නමුත් ශිව සහ ශක්ති අතර වෙනස, බලය දරන්නා සහ බලය, සර්වබලධාරියා සහ එතුමාගේ සහ ශක්තිය අතර තිබෙන සූක්ෂම වෙනස් කම පැහැදිලි කරයි. සර්ව ශක්තිය වන්නේ මහා ත්‍රිපුර සුන්දරී දේවිය වන අතර උපස්ථරයක් ලෙස ශක්තිය දරා සිටින්නා ශිවයි.

විවරණ 
සංස්කෘත භාෂාවෙන්ම සෞන්දර්ය ලහරී පිළිබඳ විවරණ 36 කට වඩා ඇත. ඒවායින් ලක්ෂ්මීධර ගේ විවරණය විශේෂ වේ.

පරිවර්තන 
මෙය 12වන සතවර්ශයේදි විරයි කවිරාජ පන්ඩිතර් විසින් දමිළ භාෂාවට පරිවර්තනය කොට එයට අභිරාමි පාදායි ලෙස නම් කළේය.

එමෙන්ම විවිධ කතුවරුන් විසින් කරන ලද සෞන්දර්ය ලහරී පිළිබඳ විවරණ සහිත ඉංග්‍රීසි පරිවර්තන රාශියක් ඇත. සිංහල පරිවතනයක් දැනට නිකුත් වී නැත.

ආශ්‍රේයයන්
සිම්බාබ්වේ ක්‍රිකට් කණ්ඩායමේ ශ්‍රී ලංකා තරග සංචාරය 1996

සිම්බාබ්වේ ක්‍රිකට් කණ්ඩායම 1996 සැප්තැම්බර් මාසයේදී ටෙස්ට් තරග දෙකක් ක්‍රීඩා කිරීමට ශ්‍රී ලංකාවේ සංචාරය කළේය. ටෙස්ට් තරගමාලාව 2-0 ලෙස ශ්‍රී ලංකාව ජය ගත්තේය.

 පළමු ටෙස්ට් තරගය - ආර්. ප්‍රේමදාස ක්‍රීඩාංගණය, කොළඹ – ශ්‍රී ලංකාව ඉනිමකින් සහ ලකුණු 77 කින් ජයග්‍රහණය කළේය
 දෙවන ටෙස්ට් තරගය  – සිංහල ක්‍රීඩා සමාජ ක්‍රීඩාංගණය, කොළඹ - ශ්‍රී ලංකාව කඩුලු 10 කින් ජයග්‍රහණය කළේය

ටෙස්ට් තරගමාලාව

1 වන ටෙස්ට් තරගය

2 වන ටෙස්ට් තරගය

බාහිර සබැඳි 

 ESPNcricinfo හි තරගමාලා පිටුව
කවුඩුල්ල වැව

කවුඩුල්ල වැව යනු ශ්‍රී ලංකාවේ උතුරු මැද පළාතේ පිහිටා ඇති වැවකි. ඉතිහාස මූලාශ්‍ර වලට අනුව මෙය කරවන ලද්දේ මහසෙන් රජු විසිනි. නමුත් සමහර ජනප්‍රවාදවලට අනුව එය බිසෝ බණ්ඩාර කුමරිය හෙවත් මහසෙන් රජුගේ සොහොයුරිය විසින් කරවා ඇතැයි පැවසේ.

මහසෙන් රජ
යජුර්වේද

මෙම යජුර්වේද (  ,  යජුර් යන්නෙන් "නමස්කාරය" යන අර්ථය ගෙන දේ,  වේද යන්නෙන් "දැනුම" යන අර්ථය ගෙන දේ) මූලික වශයෙන් පූජා කටයුතු සඳහා අවශ්‍ය මන්ත්‍ර සඳහන් වන වේදය වේ.  පුරාණ වෛදික සංස්කෘත ග්‍රන්ථයක් වන මෙහි පූජකවරයකු විසින් කියනු ලබන චාරිත්‍රානුකූල පූජා සූත්‍ර සම්පාදනය කරන අතර පුද්ගලයෙකු යාග අග්නියට පෙර වැනි චාරිත්‍රානුකූල ක්‍රියාවන් සිදු කරන ආකාරය පැහැදිලි කරයි.  යජුර්වේදය යනු වේද හතරෙන් එකක් වන අතර හින්දු ආගමේ එක් ගමුඛ්‍ය ලියවිල්ලකි. යජුර්වේදයේ සංයුතියේ නිශ්චිත සියවස නොදන්නා අතර විට්සෙල් විසින් ක්‍රි.පූ. 1200 ත් 800 ත් අතර යැයි ගණන් බලා ඇත. එය සාමවේදය හා අතර්වවේදය සමඟ සමකාලීන වේ. 

යජුර්වේදය පුළුල් ලෙස කොටස් දෙකකට බෙදී ඇත - “කළු” හෝ “අඳුරු” ( ක්‍රිෂ්ණ ) යජුර්වේදය සහ “සුදු” හෝ “දීප්තිමත්” ( ශුක්ල ) යජුර්වේදය ලෙසිනි. “කළු” යන යෙදුමෙන් අදහස් කෙරෙන්නේ, “පිළිවෙලට නොසැකසූ'', ''අපැහැදිලි” යන්නයි. “සුදු” යන්නට වෙනස්ව, යජුර්වේදයෙහි සැකසූ, ''පැහැදිලි'', ''පිළිවෙලින් සැකසූ''.  ක්‍රිෂ්ණ යජුර්වේදය සංශෝධන හතරකින්  ගලවා ගත් අතර ශුක්ල යජුර්වේදය සංශෝධිත දෙකක් ඔස්සේ නූතන යුගය දක්වා නොනැසී පවතී.

ආශ්‍රේයයන්
පරාශිව

පරාශිව හෙවත් පරමශිව (සංස්කෘත: पराशिव, ParāŚiva, ශිවත්වයේ උත්තරීතර ස්වභාවය) යනු ස්වයම් ප්‍රකාශිත, සර්වබලධාරී නිරපේක්ෂ යථාර්ථයයි. කාෂ්මීර ශෛව සිද්ධාන්තයට අනුව විඥානයෙන් ග්‍රහණය කරගත නොහැකි, කාලය, ස්වරූපය සහ අවකාශය ඉක්මවා යන ස්වභාවය පරාශිවයි. ශිව ලිංගයෙහි පහළ කොටස පරාශක්තිය නියෝජනය කරන අතර ඉහළ කොටස (ඕවලාකාර කොටස) පරම ශිව නියෝජනය කරයි.

පංචබ්‍රහ්ම 
ශෛව ලියවිලි වලට අනුව පරාශිව ත්‍රීමුර්තිය වන බ්‍රහ්ම, විෂ්ණු සහ ශිව ලෙස ප්‍රකට වූ අතර පරාශිව එම ත්‍රිත්වයද අභිබවා පවති. එමෙන්ම සංසාරයේ පවතින නිර්මාණය, පැවැත්ම, සංහාරය, මායාව සහ මුක්තිය යන පංචක්‍රියාවන්ට මුල් බීජය වන්නේද පරාශිවයි. එය ශක්තී ධර්මය තුළද සඳහන් වේ. එම තත්වයන් පහ ශිවගේ පංච ශීර්ෂයන්ගෙන් විද්‍යාමාන වේ.

ආශ්‍රේයයන් 

සර්වබලධාරී දෙවියන් වහන්සේ
ලිට්රෝ ගෑස් සමාගම

ලිට්රෝ ගෑස් සමාගම 1872 දි රත්මලානේදි කොළඹ ගෑස් සහ ජල සමාගම නමින් ආරම්භ විය. මුල් කාලිනව එය බ්‍රිතාන්‍ය ලන්දේසි සමාගමක් වන ශේල් සමාගම විසින් පාලනය විය. පසුව එය 20වන සියවසේ මුල්භාගයෙදි ශේල් ලංකා සමාගම ලෙස නම් වෙනස් විය. 2010දි ලංකා රජයට අයත් ලංකා ඛනිජ තෙල් නීතිගත සංස්ථාව විසින් 51%ක කොටස් මිලදී ගැනිම මගින් සමාගමේ නම ලිට්රෝ ලෙස වෙනස් විය. වර්තමානයේ දි සම්පූර්ණ ලෙසම ලංකා ඛනිජ තෙල් නීතිගත සංස්ථාව විසින් පාලනය වේ. ලංකාවේ සමස්ථ ගෑස් වෙළදාමෙන් 70% පමණ ලිට්රෝ සමාගම සතුවේ.
2032 ගිම්හාන ඔලිම්පික්

2032 වසරේ පැවැත්වීමට නියමිත 35 වන ගිම්හාන ඔලිම්පික් උළෙල, ඕස්ට්‍රේලියාවේ, ක්වීන්ස්ලන්ත ප්‍රාන්තයේ, බ්‍රිස්බේන් නුවර දී පැවැත්වෙන බව ජාත්‍යන්තර ඔලිම්පික් කමිටුව විසින් 2021 වසරේ ජූලි 21 දින ජපානයේ, ටෝකියෝ නුවර දී නිවේදනය කරන ලදී. එම උළෙල 2032 වසරේ ජූලි 23 සිට අගෝස්තු 8 වෙනිදා දක්වා, බ්‍රිස්බේන් හි ගබා ක්‍රීඩාගාරය කේන්ද්‍ර කර ගනිමින් පැවැත්වේ.

ඔලිම්පික්
මස්සැන්නේ විජිත ස්වාමීන්වහන්සේ

පින්වත් මස්සැන්නේ විජිත ස්වාමීන්වහන්සේ දෙස් විදෙස් ජනාදරයටපත් ශ්‍රී ලාංකික භික්ෂූන් වහන්සේ නමයි.උන්වහන්සේ අතුරුගිරිය දම්දිය අසපුව පිංබිමේ වැඩසිටින අතරම සුමදුර කාව්‍යම ධර්මදේශනාවන් සහ උත්තම මාපියවන්දනා වැඩසටහන ඔස්සේ ලෝකවාසී බොදු හදවත් සනසමින් දෙස්විදෙස් ධර්මදූත සේවාවේ නියැලෙන පින්වත් හිමි නමකි.

අතුරුගිරිය දම්දිය අසපුවේ නිර්මාතෘවර දම්දිය මාධ්‍යජාලයේ අධ්‍යක්ෂක

දහම් සිසිල පාරමිතා පදනමේ ගරු අනුශාසක උත්තම මාපියවන්දනා වැඩසටහන් දේශක කාව්‍ය ශ්‍රී කාව්‍ය විශාරද.

චරිතාපදානය 
වර්ෂ 1990 ඔක්තෝබර් 10 වැනි දා රත්නපුර බලංගොඩ මස්සැන්න නම් සොඳුරු ගම් පියසේදී මස්සැන්න අම්පිටියාවත්තගේ ගාමිණී අත්තනායක මහතාට සහ තම්මැට්ටම් කාරලාගේ චන්ද්‍රාවතී මැතිණිය යන දෙපළගේ පින්මහිමය නිසාවෙන් මෙලොව මස්සැන්නේ විජිත ස්වාමීන්වහන්සේ උපත ලැබීය.

මස්සැන්න ශ්‍රී වජිරඥාන විද්‍යාලයෙන් මූලික පාසල් අධ්‍යාපනය  ලබමින් කුඩාකල මස්සැන්න ග්‍රාමයෙහි කෙලිදලෙන් ගතකරමින් සිටිනා අවදියෙහිදී සසුන් ගත වීමට ඇති වූ අසාව නිසාවෙන්  දෙමාපිය අවසරයෙන් මස්සැන්නේ දේවගිරි විහාරයෙහිදී එම විහාරාධිපති මස්සැන්නේ විමලඥාන නාහිමියන්ගේ සමීපයෙහි මස්සැන්නේ විජිත හිමි නමින් පැවිදි දිවියට පත්විය.

මූලික ආධ්‍යාපනය කොළොඹ පට්ටියහන්දිය ශ්‍රී විද්‍යාශේකර මූලික පිරිවෙනේන් ලැබූ උන්වහන්සේ උසස් අධ්‍යාපන කටයුතු සඳහා කෝට්ටේ ශ්‍රී කල්‍යාණීසාමග්‍රී සංඝසභාවට අනුබද්ධ අතුරුගිරිය පෝරේ පුරාණ ශ්‍රී මහා විහාරයට වැඩම කෙරිණි එහිදී වත්මන් විහාරාධිපති පෝරේ පුරාණ ශ්‍රී මහා විහාරය ඇතුළු විහාරගනයෙහි අධිපති,කෝට්ටේ ශ්‍රී කල්‍යාණීසාමග්‍රී ධර්ම මහා සංඝ සභාවේ වත්තපටිපාදක, කොළොඹ නවකෝරලේ නවතොටමුනේ උපප්‍රධාන සංඝනායක,ශාස්ත්‍රපති රුක්මලේ ධම්මකිත්‍යාභිධාන නායක මාහිමිපාණන් වහන්සේගේ ආචාර්‍යත්වයෙන් මරදාන ශ්‍රී ලංකා විද්‍යලය මහ පිරිවෙනට ඇතුලත්ව උසස් අධ්‍යාපනය හැදෑරීය.

වර්ෂ 2010 ජුනි මස 17 වන දින මස්සැන්නේ විජිත ස්වාමීන්වහන්සේ පෝරේ පුරාණ ශ්‍රී මහා විහාරය ඇතුළු විහාරගනයෙහි අධිපති,කෝට්ටේ ශ්‍රී කල්‍යාණීසාමග්‍රී ධර්ම මහා සංඝ සභාවේ වත්තපටිපාදක, කොළොඹ නවකෝරලේ නවතොටමුනේ උපප්‍රධාන සංඝනායක,ශාස්ත්‍රපති රුක්මලේ ධම්මකිත්‍යාභිධාන නායක මාහිමිපාණන් වහන්සේගේ අචාර්ය උපාධ්‍යත්වයෙන් කොට්ටේ සිරිමංගල උපෝසතාගාරයේදී අධීශීල සංක්‍යාථ උපසම්පදාව ලැබීය.

2012 අගෝස්තු මස 2 වන දින එනම් ඇසල පුරපසළොස්වක් පොහෝ දින මස්සැන්නේ විජිත හිමියන් අතුරුගිරිය ගල්පොත්ත පාර මිලේනියම් සිටි නිවාස සංකීර්ණයේ පිහිටා තිබෙන ශ්‍රී ධම්මවිජිතාශ්‍රම විහාරස්ථානයට වැඩම වන්නට විය.

එදින පටන් සිදුවූයේ ගල්පොත්ත පාර සැදැහැති පින්වතුන්ට මෙන්ම ලෝකවාසී බොදුනුවන් වෙනුවෙන් පින්වත් මස්සැන්නේ විජිත ස්වාමීන්වහන්සේ විසින් දම්දිය අසපුව පිංබිම කෙමෙන් කෙමෙන් නිර්මාණය වීමයි.අද වන විට ලෝකප්‍රසිද්ධ ජනාදරයට පාත්‍රවූ පින්බිමක් ලෙසට දම්දිය අසපුව පිංබිම සඳහන් කල හැකිය.පින්වත් මස්සැන්නේ විජිත ස්වාමීන්වහන්සේගේ සංකල්පයක් මත මතුබුදුබව පතා සසර පාරමී දම් පුරමින් වැඩසිටින පත්තිනි මෑණියන්ගේ නමින් ලොව ඉදිවන අසිරිමත් මහා සෑය මේ වන විට දම්දිය අසපුව පිංබිමේ ඉදිවෙමින් පවතී.

ශාසනික සේවා

දහම් සිසිල පාරමිතා පදනම . 
දහම් සිසිල පාරමිතා පදනම හරහා පින්වත් මස්සැන්නේ විජිත ස්වාමීන්වහන්සේ විසින් වර්ෂිකව ලක්දිව පුරා සිටින පාසල් දුවාදරුවන්ට පාසල් උපකරණ බෙදාදීම මෙන්ම පිරිවෙන් අධ්‍යපනය ලබන කුඩා සාමණේර හිමිවරුන්ට පාසල් උපකරණ බෙදාදීම සිදු කරනු ලබයි

දම්දිය අන්තර්ජාල රූපවාහිනිය . 
ලොවටම දම් සුවඳ යන මැයෙන් පින්වත් මස්සැන්නේ විජිත ස්වාමීන්වහන්සේ විසින් ආරම්භ කරන්නට යෙදුනු දම්දිය අන්තර්ජාල රූපවාහිනිය ඔස්සේ ලෝකවාසී පින්වත් සැමට නිර්මල ශ්‍රී සද්ධර්මය දායාද කරනු ලබයි.
ඩේවිඩ් වුඩාර්ඩ්

ඩේවිඩ් වුඩාර්ඩ් (උපත 1964 අප්‍රියෙල් 6, කැලිෆෝනියාවේ සැන්ටා බාබරා හි) ඇමරිකානු ලේඛකයෙක් සහ කොන්දොස්තරවරයෙකි.

අධ්යාපනික පසුබිම
වුඩාර්ඩ් අධ්‍යාපනය ලැබුවේ නව සමාජ පර්යේෂණ පාසලෙන් සහ කැලිෆෝනියා විශ්ව විද්‍යාලයේ සැන්ටා බාබරාහි ය.

මූලාශ්‍ර

බාහිර සබැඳි
 
 විකිඋද්ධෘත සතුව පහත තේමාව සම්බන්ධයෙන් උද්ධෘත එකතුවක් ඇත: ඩේවිඩ් වුඩාර්ඩ්
 Kiddle: David Woodard

1964 උපත්
ජීවමාන ජනයා
ලේඛකයෝ
පංච තථාගතයන්

මහායාන හා වජ්‍රයාන බුදු දහම, තුළ පංච තථාගත ( සංස්කෘත (pañcatathāgata: ) හෝ මහා බුදුවරුන් පස්නම, ධ්‍යානි බුදුවරු යනු බොහෝ විට එකට ගෞරවයට පාත්‍ර වන බුදුන් පස්දෙනෙකි. උන්වහන්සේලා වන්නේ අක්ෂෝභ්‍ය, රත්නසම්භව,  වෛරෝචන, අමිතාභ සහ අමොඝසිද්ධි යන බුදුන් වහන්සේලායි.

උන්වහසේලා ඇතැම් විට ධර්මකායට සම්බන්ධ “ආදි බුදුන්ගේ” හෙවත් “පළමු බුදුන්ගේ” ගුණාංග පහේ නිරූපණයන් ලෙස දැකිය හැකිය. ඇතැම් මුලාශ්‍ර වලට අනුව ආදි බුදුන් සයවන තථාගතයාණන් වහන්සේ ලෙසින්ද සඳහන්ව ඇත. 

මෙම බුදුන් පස්නම වජ්‍රයාන මණ්ඩලවල පොදු විෂයයක් වන අතර උන්වහන්සේලා විවිධ බෞද්ධ තන්ත්‍රවල කැපී පෙනේ. වජ්‍රයාන බුදු දහමෙහි උප ප්‍රභේදයක් වන ශිංගොං බුදු දහම තුළ නිර්වාණය සාක්ෂාත් කර ගැනීමේ සහ භාවනා කිරීමේ මූලික වස්තුවයි.

මූලාරම්භය 

පංච මහා බුදුවරු යනු බෞද්ධ තන්ත්‍රයන්ගේ වර්ධනයක් වන අතර පසුව එය ත්‍රිකාය නම් බුද්ධත්වයේ න්‍යාය සමඟ සම්බන්ධ විය. තත්ත්වසංගෘහ තන්ත්‍රයේ සඳහන්ව ඇත්තේ බුදුන් වහන්සේලා සිව්නමක් වූවද, වජ්‍රශේකර සූත්‍රය තුළ පංච මහා බුදුවරු සමඟ  වජ්‍ර (දියමන්ති) රාජධානි මණ්ඩලය පිළිබඳව සඳහන් වේ.

එමෙන්ම වජ්‍රශේකර සූත්‍රය තුළ පංච බුදුවරුන්ගේ මූලය වන වජ්‍රධර නම් සයවෙනි බුදුන් වහන්සේ පිළිබඳව දක්වා ඇත."

පංච තථාගතයාණන් වහන්සේලා බුද්ධ ධර්මයේ සම්බෝධිය පිළිබඳ මූලධර්මය මූර්තිමත් කරන ධර්ම කායෙහි අංගයන් වේ.

මෙම බුදුවරුන් මණ්ඩල ඔස්සේ නිරූපණය කරන විට, උන්වහන්සේලා සෑම විටම එකම වර්ණයක් හෝ එකම දිශාවන්ට සම්බන්ධ වී නොතිබිය හැකිය. විශේෂයෙන්, අක්ෂෝභ්‍ය සහ වෛරෝචන යන බුදුවරුන් දෙදෙනා මාරු විය හැකිය. වෛරෝචන මණ්ඩලය තුළ බුදුවරු පස් දෙනා මේ අකාරයට සකස් වේ.

අංශ පහ සහ ඒවායේ ගුණාංග 
පංච තථාගතයාණන් වහන්සේලා එක් එක් මූලද්‍රව්‍යය සමඟ පුළුල් පරාසයක ආශ්‍රයන් ඇති අතර එමඟින් මණ්ඩලය සමස්ථ ධර්මය අවබෝධ කරගැනීමේ කේතාංකයක් (රහස් ලිපියක්) හා සිහිවටන දෘශ්‍ය චින්තන මෙවලමක් සහ සංකල්ප සිතියමක් බවට පත්වේ. සෑම බුද්ධ කුලයකටම සංකේත ගණනාවක්, ද්විතියික රූප ගණනාවක් (බෝධිසත්වයන්, ආරක්ෂකයන් වැනි), ශක්තීන් හා අංශ ගණනාවක් ඇත.

ආශ්‍රේයයන් 
බුදුවරු
චීන-භාෂා පෙළ ඇතුළත් ලිපි
කුසල් ගුණවර්ධන

කුසල් ගුණවර්ධන (තවද කුසල් කුමාර් ගුණවර්ධන) (ඉංග්‍රීසි: Kusal Goonewardena) යනු මෙල්බර්න් විශ්වවිද්‍යාලයේ ප්‍රවීන ක්‍රීඩකයින්ගේ සෞඛ්‍යය පිළිබද අංශයේ විශේෂඥ භෞතචික්තිසකයකි. කුසල්  ඕස්ට්‍රේලියාවේ ජීවත් වෙයි.

ජීවන සටහන් 
කුසල් ගුණවර්ධන  කොළඹ නාලන්දා විද්‍යා‍ලයෙහි ආදි සිසුවෙකි.

ආශ්‍රිත
 කුසල් ගුණවර්ධනයන්ගේ ඉංග්‍රීසි විකිපීඩියා පිටුව

 කොළඹ නාලන්දා විද්‍යාලයයේ ආදි සිසු ව්‍යෛද්‍යවරුන්

 සෞඛ්‍ය සම්පන්න හදවතකට 'විනාඩි තුනක ව්‍යායාම'

 සෞඛ්‍යය ගැටළු රාශියකින් මිදිය හැකි සුවිශේෂී ව්‍යායාම වැඩසටහනක් මෙල්බර්න් විශ්වවිද්‍යාලයේ කුසල් ගුණවර්ධන ගෙන්

 තරබාරු භාවයට එරෙහිව 'දිනකට පියවර 15000ක්?'

 Sri Lankan-born physio going great guns Down Under

 SL born physiotherapy expert to escort the medical team of the renowned tennis player to Aussieland…

 
චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
තනුර මදුගීත් දිසානායක

තනුර මදුගීත් දිසානායක  යනු  දෙරණ ඩ්‍රීම් ස්ටාර් සීසන් 8, 2018 ජයග්‍රාහකයායි.

තනුර මදුගීත් දිසානායක  කොළඹ නාලන්දා විද්‍යාලයයේ සිසුවෙකි.

ආශ්‍රිත
 කොළඹ නාලන්දා විද්‍යාලයයේ ආදි සිසු කලා කරුවන්

 
චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ
කුපුන් කුෂාන්ත මනතුංග

කුපුන් කුෂාන්ත මනතුංග   (ඉංග්‍රීසි: Kupun Kushantha Manathunga)  යනු  ශ්‍රී ලංකා ජාතික මළල ක්‍රීඩා කණ්ඩායම් ක්‍රීඩකයෙකි.

කුපුන්  කොළඹ නාලන්දා විද්‍යාලයයේ ආදි සිසුවෙකි.

ආශ්‍රිත
 කොළඹ නාලන්දා විද්‍යාලයයේ ආදි සිසු ක්‍රීඩකයින්

 මව්බිමට වීරයෙක් - කුපුන් කුෂාන්ත

 Kupun Kushantha 800m ,1500m

 Manathunga Mudiyanselage Kupun Kushantha

  
චරිත කතා
ශ්‍රී ලාංකිකයෝ
ශ්‍රී ලාංකික බෞද්ධයෝ
ලාංකික සිංහලයෝ
ආදි නාලන්දියයෝ